ปกติประจำเดือนจะมาสิ้นเดือน แต่มันมาเร็วผิดปกติ แต่ที่มาคืนก้อนเลือดดำๆคล้ำ ไม่มีสีแดงป่น มาน้อย แต่ปวดท้องค่ะมันเกิดจากอะไรคะ
สวัสดีค่ะ การมีเลือดก้อนดำๆออกมานั้นอาจเป็นเลือดออกมาเล็กน้อยก่อนมีประจำเดือนหรือเลือดออกผิดปกติจากสาเหตุอื่นเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบถ้ายังมีอาการเรื้อรัง แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง